open-index/open-wikipedia-markdown huggingface dataset:
Turun postitalo

**Turun postitalo** on Turun pääpostiksi vuonna 1932 valmistunut rakennus. Se sijaitsee Eerikin- ja Humalistonkatujen kulmassa, ja sen on suunnitellut arkkitehti Selim Savonius. Joissakin lähteissä toiseksi suunnittelijaksi mainitaan diplomi-insinööri Torsten Kranck, mutta postimuseon mukaan Savoniusta ovat suunnittelussa avustaneet vain Otto Flodin, C. O. Cronstedt ja E. Schroderus.

Talo sijoittuu arkkitehtuuriltaan uusklassismin ja funktionalismin välille. Talon julkisivu on suoraviivainen ja pelkistetty, ja sen sisätilojen suunnittelua ohjasi tilojen käyttötarkoitus.

## Historia

Valmistuttuaan 1932 rakennus korvasi vuonna 1899 valmistuneen Sebastian Gripenbergin piirtämän uusrenessanssisen vanhan postitalon, joka purettiin 1960-luvun alussa. Rakennus toimi Turun pääpostina valmistumisestaan 1980-luvulle saakka, jolloin Turun pääposti siirtyi Pitkämäkeen Uhrilähteenkadulle, mutta postitaloon jäi vielä pienempi postikonttori. Aluksi talossa toimi myös muita valtion virastoja.

Talvisodan alussa postitaloon rakennettiin yleinen väestönsuoja. Tammikuun 29. päivänä vuonna 1940, niin sanottuna yllätysmaanantaina, ilmapommituksien aikaan väestönsuojan ovi oli lukossa ja rakennuksen edustalle pudonneet pommit tappoivat 29 henkeä. Pommituksessa postitalon läheisyyteen tippui yli 200 erilaista pommia, ja pommituksen vahinkoja on yhä nähtävissä rakennuksen kivijalassa.

Pommituksien uhrien muistoksi talon kivijalkaan Eerikin- ja Humalistonkatujen kulmaan osoitteeseen Eerikinkatu 21 kiinnitettiin muistolaatta 13. maaliskuuta 1986 ja sille lisälaatta 21. huhtikuuta 2011. Muistolaatan tekstissä lukee ”Nämä vauriot syntyivät talvisodan aikana 29.1.1940 tapahtuneessa pommituksessa”, ja lisälaattaan on merkitty pommituksessa menehtyneiden lukumäärä. Muistolaatan hankkivat Turkuseura ja Turun reserviupseeriyhdistyksen perinnetoimikunta, ja sen on suunnittelut arkkitehti Aarne Ehojoki. Lisälaatta hankittiin Turkuseuran aloitteesta.


Turun postitalo lännestä.jpg|thumb|Turun postitalo lännestä.
Turun postitalon kello.jpg|thumb|Turun postitalon kaakkoiskulmassa oleva kello.
Turun postitalon seinässä yllätysmaanantain pommituksen jälkiä.jpg|thumb|Postitalon kaakkoisseinässä on nähtävissä jälkiä talvisodan aikaisista ilmapommituksista.
Turun postitalon yllätysmaanantain pommitusten muistolaatta.jpg|Postitalon kaakkoisseinässä oleva muistolaatta ja sen lisälaatta 29.1.1940 pommituksen uhrien muistoksi.


## Lähteet

## Aiheesta muualla
* Turun postitalo vihitään tänään, Helsingin Sanomat, 17.09.1933, nro 249, s. 7, Kansalliskirjaston digitaaliset aineistot
Benue (joki)

**Benue** () on Nigerin vasemmanpuoleinen sivujoki Kamerunissa ja Nigeriassa. Sen pituus on 1&nbsp;300 kilometriä ja valuma-alueen laajuus 441&nbsp;000 neliökilometriä.

Benue on Nigerin suurin sivujoki. Se saa alkunsa Adamawan ylängöltä Kamerunissa, virtaa tekojärven muodostavan Lagdon rotkon läpi ja sen jälkeen leveässä jokilaaksossa Nigeriaan. Osa valuma-alueesta kuuluu Tšadiin. Lokojassa, jossa Benue yhtyy Nigeriin, molemmat joet ovat lähes saman kokoisia. Benuen sivujokia ovat Mayo Rey, Godi, Mayo Kebi, Faro, Ini, Gongola, Belwa, Fan, Taraba, Donga, Katsina Ala, Mada ja Okwa.

Joen vesi on korkeimmillaan yleensä toukokuusta lokakuuhun. Sen keskimääräinen virtaus Nigeriin on 3&nbsp;400 kuutiometriä sekunnissa eli 107 kuutiokilometriä vuodessa. Benue on liikennöintikelpoinen Makurdiin kesäkuusta joulukuuhun ja Garouaan elokuusta marraskuuhun.

## Lähteet
* 

### Viitteet

## Aiheesta muualla
Valtaa ei loistoa

__NOTOC__
**Valtaa ei loistoa** on punkyhtye Kohu-63:n mini-LP. Se julkaistiin keväällä 1982 levymerkillä Poko Records.

Vuonna 2013 Svart Records julkaisi albumista uusintapainoksen.

## Kappaleet
### A-puoli
#
#
#
#

### B-puoli
#
#
#
#

## Kokoonpano
* Lättä – laulu
* Simo – kitara
* Jaska – basso
* Futu – rummut

## Lähteet
Bukit Panjangin asema

**Bukit Panjang** on Singaporen Mass Rapid Transit -metrojärjestelmän asema Bukit Panjangin, Bukit Batokin ja Choa Chu Kangin alueiden rajalla Singaporen läntisellä suuralueella. Sitä käyttävät Downtown Linen junat sekä Bukit Panjangin Light Rail Transit -pikaraitiotie.

LRT:n asema avattiin 6. marraskuuta 1999 ja metroasema 27. joulukuuta 2015.

## Junat

## Lähteet

## Aiheesta muualla

* Bukit Panjangin asema Singaporen liikennelaitoksen sivuilla
Videopelivuosi 1989

Tämä artikkeli käsittelee vuoden 1989 videopelijulkaisuja ja videopelimaailman merkittäviä tapahtumia.

## Tapahtumat
* *[[Electronic Gaming Monthly]]* ja *[[GamePro]]* aloittivat ilmestymisensä.
### Uusia yhtiöitä

### Lakkautettuja yhtiöitä
* Infocom

## Laitteistojulkaisuja

### Pelikonsolit
* Atari Lynx julkaistaan.
* Nintendo Game Boy julkaistaan.

### Tietokoneet
* Atari STe
* FM Towns

## Huomattavat julkaisut
* *[[Hard Drivin']]*
* *[[Harpoon (videopeli)|Harpoon]]*
* *[[It Came from the Desert]]*
* *[[PC Kid]]*
* *[[Populous]]*
* *[[Prince of Persia (vuoden 1989 videopeli)|Prince of Persia]]*
* *Rance: Hikari o motomete* (*[[Rance]]*-pelisarjan ensimmäinen osa)
* *[[SimCity (vuoden 1989 videopeli)|SimCity]]*

## Palkinnot
### [[Golden Joystick Awards]]
* *[[Operation Wolf]]* (8-bit) 
* *[[Speedball]]* (16-bit)

## Lähteet
Videopelivuosi 1988

Tämä artikkeli käsittelee vuoden 1988 videopelijulkaisuja ja videopelimaailman merkittäviä tapahtumia.

## Tapahtumat
* Game Developers Conference -tapahtuma järjestetään ensimmäisen kerran.
* *[[Nintendo Power]]* -lehden ensimmäinen numero julkaistaan.

### Uusia yhtiöitä
* Core Design
* Eurocom
* Image Works

## Laitteistojulkaisuja
### Kolikkopelit
* Namco System 21, 3D-grafiikalle suunniteltu laitteisto

### Pelikonsolit
* Sega Mega Drive pelikonsoli julkaistaan japanissa.

## Huomattavat julkaisut
* *[[F-19 Stealth Fighter]]*
* *[[F/A-18 Interceptor]]*
* *[[Gold Rush!]]*
* *[[Mega Man 2]]*
* *[[Netherworld]]*
* *[[The NewZealand Story]]*
* *[[Ninja Gaiden (NES)|Ninja Gaiden]]*
* *[[Speedball]]*
* *[[Super Mario Bros. 3]]*
* *[[Winning Run]]*
* *[[Zak McKracken and the Alien Mindbenders]]*

## Palkinnot
### [[Golden Joystick Awards]]
* *[[Out Run]]*, Vuoden peli

## Lähteet
Hillview’n metroasema

**Hillview** on Singaporen Mass Rapid Transit -metrojärjestelmän asema Bukit Timahissa Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat.

## Junat

## Lähteet

## Aiheesta muualla
* Hillview’n metroasema Singaporen liikennelaitoksen sivuilla
Turun kauppaopiston talo

**Turun kauppaopiston talo** on Turussa osoitteessa Aurakatu 11 sijaitseva kolmikerroksinen jugend-tyylinen kivitalo. Rakennus valmistui vuonna 1908, ja sen on suunnitellut arkkitehti Eskil Hindersson. Turun kauppaopisto, jota varten rakennus rakennettiin, toimi talossa vuodesta 1908 vuoteen 1968, jolloin se muutti uusiin tiloihin Kellonsoittajankadulle. Kauppaopistosta muistuttaa edelleenkin rakennuksen seinässä oleva teksti ”*Handelsinstitut  Kauppaopisto*”.

Talon lasimaalaukset, jotka näkyvät parhaiten talon portaikkoon, on suunnitellut Willy Baer.

Kauppaopiston muutettua rakennuksessa ovat toimineet Turun kieli-instituutti ja Turun suomenkielinen työväenopisto. Vuoden 2008 syksystä talo on toiminut Puolalanmäen lukion päärakennuksena.


## Lähteet
Umberto Trippa

**Umberto Trippa** (6. huhtikuuta 1931 Terni – joulukuu 2015) oli italialainen kreikkalais-roomalaisen tyylin painija.

Pääasiassa 62–63 kilogramman painoluokissa kilpaillut Trippa saavutti uransa ainoan suuren arvokisamitalin, MM-hopean, Napolissa 1953. Kesäolympialaisissa hän sijoittui Helsingissä 1952 ja Roomassa 1960 neljänneksi sekä Melbournessa 1956 kuudenneksi. Lisäksi hän sijoittui vuoden 1955 MM-kilpailuissa viidenneksi.

## Lähteet
* Umberto Trippa Bio, Stats and Results  Olympics at Sports-Reference.com 
* Trippa, Umberto (ITA) International Wrestling Database 

### Viitteet

## Aiheesta muualla
Videopelivuosi 1991

Tämä artikkeli käsittelee vuoden 1991 videopelijulkaisuja ja videopelimaailman merkittäviä tapahtumia.

## Tapahtumat
### Uusia yhtiöitä
* Bungie
* Epic Games (nimellä Epic MegaGames)
* id Software

## Laitteistojulkaisuja
### Pelikonsolit
* Commodore CDTV
* Philips CD-i

### Tietokoneet
* Amiga 600

## Huomattavat julkaisut

* *[[Another World (videopeli)|Another World]]*
* *[[Civilization]]*
* *[[Lemmings]]*
* *[[Magic Pockets]]*
* *[[Mega Lo Mania]]*
* *[[Monkey Island 2: LeChuck’s Revenge]]*
* *[[Scorched Earth]]*
* *[[Sid Meier's Civilization]]*
* *[[Sonic the Hedgehog (videopeli)|Sonic the Hedgehog]]*
* *[[The Simpsons: Bart vs. the Space Mutants]]*
* *[[Street Fighter II]]*
* *[[SWIV]]*

## Lähteet
Videopelivuosi 1992

Tämä artikkeli käsittelee vuoden 1992 videopelijulkaisuja ja videopelimaailman merkittäviä tapahtumia.

## Tapahtumat
* Pelit-lehti perustetaan.
* C-lehti lopettaa.
* Yhdysvaltain kongressi järjestää kuulemisia videopelien väkivallasta.

### Uusia yhtiöitä
* Digital Illusions
* Humongous Entertainment

## Laitteistojulkaisuja
### Kolikkopelit
* Sega julkaisee Sega Model 1 -alustan.

### Tietokoneet
* Amiga 1200 julkaistaan.

## Huomattavat julkaisut

* *[[Alone in the Dark (videopeli)|Alone in the Dark]]*
* *[[Caesar (videopeli)|Caesar]]*
* *[[Dark Seed]]*
* *[[Dune II]]*
* *[[Flashback (videopeli)|Flashback]]*
* *[[Formula One Grand Prix (videopeli)|Formula One Grand Prix]]*
* *[[Mario Paint]]*
* *[[Mortal Kombat (vuoden 1992 videopeli)|Mortal Kombat]]*
* Night Trap
* *[[Pinball Dreams]]*
* *[[Star Control II]]*
* *[[Sensible Soccer]]*
* *[[Virtua Racing]]*
* *[[Wolfenstein 3D]]*

## Lähteet
CAMS 55

**CAMS 55** oli ranskalaisen CAMS:in valmistama kaksimoottorinen meritiedustelukäyttöön kehitetty lentovene. Konetyyppi kehitettiin tehtaan aiemman CAMS 53 -kuljetuslentoveneen pohjalta. Tyypin ensilento tehtiin vuonna 1928, ja sitä valmistettiin yhteensä 107 kappaletta. Joitakin koneita oli rajoitetussa palveluskäytössä edelleen toisen maailmansodan alkaessa. Viimeiset koneet romutettiin Ranskan antautumisen jälkeen kesäkuussa 1940.

## Historia
CAMS-tehdas lähti kehittämään uutta tiedustelulentovenettä tehtaan aiemman CAMS 53 -kuljetuslentoveneen pohjalta. CAMS 55 -mallinimen saanut tyyppi teki ensilentonsa vuonna 1928, ja pääsi tuotantoon kaksi vuotta myöhemmin. Tyyppiä valmistettiin yhteensä 107 kappaletta useana eri versiona.

Joitakin säilyneitä koneita oli edelleen rajoitetussa palveluskäytössä toisen maailmansodan syttyessä. Viimeiset koneet romutettiin Ranskan antautumisen jälkeen kesäkuussa 1940.

## Tekniset tiedot (CAMS 55.10Hy.5)

## Lähteet
*

### Viitteet
Videopelivuosi 1993

Tämä artikkeli käsittelee vuoden 1993 videopelijulkaisuja ja videopelimaailman merkittäviä tapahtumia.

## Tapahtumat
* Edge-lehti perustetaan.
* Spectrum HoloByte ostaa MicroProsen.

### Uusia yhtiöitä
* Take-Two Interactive perustetaan.

## Laitteistojulkaisuja
### Kolikkopelit
* Sega julkaisee Sega Model 2 -alustan.

### Pelikonsolit
* 3DO Interactive Multiplayer julkaistaan.
* Commodore julkaisee Amiga CD32 -pelikonsolin.
* Atari julkaisee Atari Jaguarin.
* Fujitsu julkaisee FM Towns Marty -pelikonsolin.

## Huomattavat julkaisut

* *[[Cannon Fodder]]*
* *[[Doom]]*
* *[[Gabriel Knight: Sins of the Fathers]]*
* *[[Kirby’s Adventure]]*
* *[[Master of Orion]]*
* *[[Mega Man X]]*
* *[[Myst]]*
* *[[NBA Jam]]*
* *[[Virtua Fighter]]*
* *[[Super Mario All-Stars]]*
* *[[Sonic CD]]*
* *[[Stardust (videopeli)|Stardust]]*
* *[[Starwing]]*

## Lähteet
Videopelivuosi 1994

Tämä artikkeli käsittelee vuoden 1994 videopelijulkaisuja ja videopelimaailman merkittäviä tapahtumia.

## Tapahtumat

* Entertainment Software Rating Board (ESRB) perustetaan.
* International Game Developers Association (IGDA) perustetaan.

### Uusia yhtiöitä
* CD Projekt
* Monolith Productions
* Neversoft
* Nexon

### Lakkautettuja yhtiöitä
* Commodore

## Laitteistojulkaisuja
### Pelikonsolit
* NEC julkaisee PC-FX pelikonsolin.
* Sega julkaisee Sega Saturn pelikonsolin.
* Sony julkaisee PlayStation pelikonsolin.
* Neo Geo CD

## Huomattavat julkaisut

* *[[Mega Man X2]]*
* *[[Elfmania]]*
* *[[Daytona USA (videopeli)|Daytona USA]]*
* *[[Doom II: Hell on Earth]]*
* *[[Donkey Kong Country]]*
* *[[Super Stardust]]*
* Super Metroid
* *[[Tekken (videopeli)|Tekken]]* (kolikkopelinä)
* *[[Theme Park]]*
* *[[Transport Tycoon]]*
* **

## Lähteet
Johtojännetuppi

**Johtojännetuppi** () on kasvin johtojänteen ympärillä oleva solukerros, jonka solut poikkeavat niitä ympäröivästä solukosta. Johtojännetuppi voi olla yksi- tai monikerroksinen. Lehdissä sekä muissa kasvin yhteyttävissä osissa johtojännetupet voivat näkyä poikkileikkauksessa niin sanottuna Kranz-anatomiana, joka on tyypillinen C<sub>4</sub>-kasveille. Johtojännetupen soluissa tapahtuva hiilidioksidin konsentroituminen ja sitominen fotosynteesin Calvinin kiertoon RuBisCo-entsyymin kautta on olennainen osa C<sub>4</sub>-yhteyttämistä. Johtojännetuppia on myös joillakin C<sub>3</sub>-kasveilla, joskin niiden tehtävät ovat tällöin erilaiset kuin C4-kasveilla.
Videopelivuosi 1990

Tämä artikkeli käsittelee vuoden 1990 videopelijulkaisuja ja videopelimaailman merkittäviä tapahtumia.

## Tapahtumat

* Nintendo-lehti aloittaa.

### Uusia yhtiöitä
* Ancient
* Eidos Interactive
* Revolution Software
* Team17

## Laitteistojulkaisuja
### Kolikkopelit
* SNK julkaisee Neo-Geo MVS alustan.

### Pelikonsolit
* Commodore 64 Games System
* Sega Game Gear
* Super Nintendo Entertainment System (SNES) julkaistaan japanissa.

## Huomattavat julkaisut
* *[[Chip ’n Dale: Rescue Rangers (videopeli)|Chip ’n Dale: Rescue Rangers]]*
* *[[Coloris]]*
* Crystalis
* *[[F-Zero]]*
* *[[J.R.R. Tolkien's The Lord of the Rings, Vol. I]]*
* *[[Loom]]*
* *[[Lost Patrol]]*
* *[[King's Bounty]]*
* *[[Powermonger]]*
* Raiden
* *[[Railroad Tycoon]]*
* *[[Rampart]]*
* *[[Star Control (videopeli)|Star Control]]*
* *[[The Secret of Monkey Island]]*
* *[[Speedball 2]]*
* *[[Super Mario World]]*

## Palkinnot
### [[Golden Joystick Awards]]
* *[[Populous]]* - Most Original Game of the Year (1989/1990)

## Lähteet
Videopelivuosi 1995

Tämä artikkeli käsittelee vuoden 1995 videopelijulkaisuja ja videopelimaailman merkittäviä tapahtumia.

## Tapahtumat

* Ensimmäinen Electronic Entertainment Expo järjestetään.

### Uusia yhtiöitä
* BioWare
* Suomalainen Remedy

### Lakkautettuja yhtiöitä
* Cyberdreams

## Laitteistojulkaisuja
### Pelikonsolit
* Virtual Boy julkaistaan.

## Huomattavat julkaisut
* *[[Command & Conquer: Tiberian Dawn]]*
* *[[Descent (videopeli)|Descent]]*
* *[[Full Throttle]]*
* *[[Jumping Flash!]]*
* *[[Space Quest 6]]*
* *[[Wipeout (videopeli)|WipEout]]*
* *[[X-COM: Terror from the Deep]]*
Feuer und Flamme

**Feuer und Flamme** (saksaa, , metafora suurelle innolle) on saksalaisen Nena-yhtyeen kolmas albumi ja sen laulajan Gabriele ”Nena” Kernerin neljäs studioalbumi vuodelta 1985. Albumi oli menestys, saavuttaen 2. sijan Saksan listasijoituksissa.

Yhtye oli julkaissut vuoden 1984 albumillaan *[[99 Luftballons (albumi)|99 Luftballons]]* saksankielisten kappaleidensa englanninkielisiä muunnoksia, jonka johdattelemana Nena loi uudelleen *Feuer und Flammen* englanniksi nimellä *It’s All in the Game*. Albumia ei kuitenkaan sanoittanut Nena, vaan kanadalainen laulaja Lisa Dalbello. Albumin englanninkielisestä muunnoksesta ei tullut kovinkaan suuri menestys kaupallisesti, joten Nena ei tehnyt enää englanninkielistä versiota seuraavalle albumille. Kerner nauhoitti kuitenkin uuden kaksikielisen saksan- ja englanninkielisen muunnoksen albumin kappaleesta ”Irgendwie, irgendwo, irgendwann” nimeltä ”Anyplace, Anywhere, Anytime” englantilaisen laulajan Kim Wilden kanssa vuonna 2002.

*Feuer und Flamme* sijoittui Suomen virallisen listan sijalle 17. ja oli musiikkilistalla kuusi viikkoa.

## ''Feuer und Flammen'' kappaleet

## ''It’s All in the Gamen'' kappaleet
Kaikki englanninkieliset kappaleet sanoittanut Lisa Dalbello, bonuskappaleita 11–13 lukuun ottamatta.

## Arvostelut
*AllMusic: 

## Lähteet
Epidermi (kasvitiede)

**Epidermi** eli **päällysketto** on kasveilla sen ulkopintoja peittävä solukerros eli se toimii ulkopintojen rajoitussolukkona. Epidermi on tavallisesti vain yhden solukerroksen paksuinen ja siinä voi kasvinosasta riippuen olla erilaisia ulokkeita, kuten esimerkiksi karvoja.

Kehittyvän juuren epidermiä kutsutaan nimellä **ritsodermi**. Juurten kasvaessa ritsodermi kuluu kuitenkin pois ja korvautuu eksodermillä eli ulkoketolla. Eksodermiin muodostuu usein korkkia ja siitä voi kehittyä korkkikuori. Lehdissä epidermi tyypillisesti säilyy ja sen pinnalla on kasvilajista riippuen paksuudeltaan vaihteleva kutikula.

Epidermin alla voi olla lisäksi hypodermi eli epiderminalainen solukerros.

## Lähteet

## Aiheesta muualla
Videopelivuosi 1997

Tämä artikkeli käsittelee vuoden 1997 videopelijulkaisuja ja videopelimaailman merkittäviä tapahtumia.

## Tapahtumat

* Gunpei Yokoi kuolee auto-onnettomuudessa.
* Electronic Arts ostaa Maxis-yhtiön.

### Uusia yhtiöitä
* CCP Games
* Flagship
* Suomalainen Futuremark perustetaan.
* Haemimont Games
* Irrational Games
* Lionhead Studios
* Marvelous
* Quantic Dream
* Sucker Punch Productions

### Lakkautettuja yhtiöitä

## Laitteistojulkaisuja
* Game.com-käsikonsoli

## Julkaisuja
* *[[Dark Reign: The Future of War]]*
* 31. tammikuuta &ndash; *[[Final Fantasy VII]]*
* 15. heinäkuuta &ndash; *[[X-COM: Apocalypse]]*
* 25. elokuuta &ndash; *[[GoldenEye 007]]*
* 30. syyskuuta &ndash; *[[Total Annihilation]]*
* 10. lokakuuta &ndash; ** (pelisarjan ensimmäinen osa)
* 15. lokakuuta &ndash; *[[Age of Empires]]* (pelisarjan ensimmäinen osa)
* lokakuu &ndash; *[[Grand Theft Auto]]* (pelisarjan ensimmäinen osa)
* 31. lokakuuta &ndash; *[[Blade Runner (vuoden 1997 videopeli)|Blade Runner]]*
* 1. marraskuuta &ndash; *[[Crash Bandicoot 2: Cortex Strikes Back]]*
* 23. joulukuuta (Japanissa) &ndash; *[[Gran Turismo (videopeli)|Gran Turismo]]*

## Palkinnot
### [[Golden Joystick Awards]]
* Super Mario 64 – Game of the Year
* Resident Evil – *PlayStation Plus* Best Game
* Fighters Megamix – *Sega Saturn Magazine* Best Saturn Game
* Super Mario 64 – *Nintendo Magazine* Best N64 Game
* Quake – *CVG* Best PC Game

### [[Spotlight Awards]]
* Super Mario 64 – Paras peli (Best Game)
Videopelivuosi 1996

Tämä artikkeli käsittelee vuoden 1996 videopelijulkaisuja ja videopelimaailman merkittäviä tapahtumia.

## Tapahtumat
* Academy of Interactive Arts & Sciences organisaatio perustetaan
* Tokyo Game Show järjestetään ensimmäisen kerran
* GameSpot perustetaan.

### Uusia yhtiöitä
* Criterion Games
* Firaxis Games
* Focus Home Interactive
* Red Storm Entertainment
* Valve Corporation

### Lakkautettuja yhtiöitä
* Technōs Japan

## Laitteistojulkaisuja
### Kolikkopelit
* Sega julkaisee Sega Model 3 -alustan.

### Pelikonsolit
* Apple Bandai Pippin
* Nintendo 64 julkaistaan.

## Huomattavat julkaisut

**[[Crash Bandicoot (videopeli)|Crash Bandicoot]]*
**[[Drowned God]]*
**[[Harvester (videopeli)|Harvester]]*
* *[[Pete Pilotti & Pontiac – Vaaleanpunaiset tiikerit]]*
* *[[Quake]]*
**[[Resident Evil (vuoden 1996 videopeli)|Resident Evil]]*
**[[Super Mario 64]]*
* *[[Tomb Raider (videopeli)|Tomb Raider]]*

## Lähteet
Videopelivuosi 1998

Tämä artikkeli käsittelee vuoden 1998 videopelijulkaisuja ja videopelimaailman merkittäviä tapahtumia.

## Tapahtumat
* BAFTA järjestää ensimmäisen kerran BAFTA Interactive Entertainment Awards -palkinnot.
* Interactive Achievement Awards -palkinto perustetaan.
* Finnish Game Awards -palkinto aloitetaan *[[Pelit (lehti)|Pelit]]*-lehden Kyöpelit-gaalasta.
* Game Critics Awards -palkinto jaetaan ensimmäisen kerran.

### Lehdet
* Virallinen PlayStation-lehti

### Uusia yhtiöitä
* Pandemic Studios perustetaan.
* Rockstar Games perustetaan.
* Suomalainen Ninai Games perustetaan.

### Lakkautettuja yhtiöitä
* Ocean Software

## Laitteistojulkaisuja
### Kolikkopelit
* Sega NAOMI esitellään

### Pelikonsolit
* Sega Dreamcast julkaistaan
* Neo-Geo Pocket

## Huomattavat julkaisut
* *[[Baldur’s Gate]]*
* *[[Crash Bandicoot 3: Warped]]*
* *[[Falcon 4.0]]*
* *[[Grim Fandango]]*
* *[[Half-Life]]*
* *[[Jeff Wayne’s The War of the Worlds (vuoden 1998 videopeli)|Jeff Wayne’s The War of the Worlds]]*
* *[[The Legend of Zelda: Ocarina of Time]]*
* *[[Metal Gear Solid]]*
* *[[Railroad Tycoon II]]*
* *[[Resident Evil 2]]*
* *[[Sonic Adventure]]*
* *[[Soul Calibur]]*
* *[[StarCraft]]*
* *[[Suikoden II]]*
* *[[Tekken 3]]*

## Palkinnot

### [[Game Critics Awards]]
* *[[Metal Gear Solid]]* – Paras konsolipeli
* *[[Half-Life]]* – Paras PC-peli

### [[Interactive Achievement Awards]]
* *[[GoldenEye 007]]* – Vuoden peli (Game of the Year), Kuvamekaniikka (Visual Engineering), Vuoden konsolipeli (Console Game of the Year), (toiminta) Seikkailu / toimintapeli konsolille (Console Action / Adventure) 
* ** – Taiteenjohto (Art Direction)
* *[[Parappa the Rapper]]* – Pelisuunnittelu (Game Design), Äänisuunnittelu (Sound Design)
* *[[Ultima Online]]* – Verkkopeli (Online Gameplay) 
* *[[Final Fantasy VII]]* – (seikkailu) Seikkailu / toimintapeli konsolille (Console Action / Adventure), Konsoliroolipeli (Console Role Playing Game)
* *[[StarCraft]]* – Vuoden tietokonepeli (Computer Game of the Year)
* *[[Orly's Draw-A-Story]]* – Tietokoneinnovaatio (Computer Innovation)

## Lähteet
Data East

**Data East Corporation** (), lyhyesti **DECO** oli vuonna 1976 perustettu japanilainen pelitalo ja sähkösuunnitteluyritys, joka perustettiin 1976 ja päätyi konkurssiin vuonna 2003. Sen pääkonttori sijaitsi Tokion Suginamin alueella. Yhtiön Yhdysvaltain konttori Data East USA sijaitsi San Joséssa Kaliforniassa. 
Yhtiö kehitti ja julkaisi sekä videopelejä että flipperipelejä; kaiken kaikkiaan yhtiö kehitti 150 videopeliä.

## Historia
Data Eastin perusti Tokain yliopiston alumni Tetsuo Fukuda 20. huhtikuuta 1976. Heinäkuussa 1977 yritys suunnitteli ja julkaisi ensimmäisen pelihallipelinsä *Jack Lot*, joka oli yrityskäyttöön tarkoitettu blackjackiin perustuva peli. Tammikuussa 1978 julkaistiin *Super Break*, joka oli sen ensimmäinen videopeli. 1970-luvulla Data East julkaisi kaikkiaan yli 15 pelihallipeliä .

Data East perusti konttorin Yhdysvaltoihin kesäkuussa 1979, samoihin aikoihin kun sen kilpailijat Sega ja Taito olivat ilmaantuneet maan markkinoille. Vuonna 1980 yritys julkaisi *Astro Fighterin*, josta tuli sen ensimmäinen iso pelihallipeli. 

## Pelit

## Lähteet

## Aiheesta muualla
* Profiili MobyGamesissä
Videopelivuosi 1999

Tämä artikkeli käsittelee vuoden 1999 videopelijulkaisuja ja videopelimaailman merkittäviä tapahtumia.

## Tapahtumat
* Figma perustetaan.

### Uusia yhtiöitä
* Artoon perustetaan.
* Monolith Soft perustetaan.
* Mr. Goodliving perustetaan.
* Paradox Interactive

### Lakkautettuja yhtiöitä

## Laitteistojulkaisuja
### Pelikonsolit
* Bandai julkaisee WonderSwan-käsikonsolin.
* SNK julkaisee Neo Geo Pocket Color -käsikonsolin.

## Huomattavat julkaisut
* *[[Age of Empires II: The Age of Kings]]*
* *[[Chrono Cross]]*
* *[[Crash Team Racing]]*
* *[[Everquest]]*
* *[[Half-Life: Opposing Force]]*
* *[[Harvest Moon 64]]*
* *[[Homeworld]]*
* *[[Imperium Galactica II]]*
* **
* *[[Rayman 2: The Great Escape]]*
* *[[RollerCoaster Tycoon]]*
* *[[Shenmue]]*
* *[[Sid Meier’s Alpha Centauri]]*
* *[[Simutrans]]*
* *[[System Shock 2]]*

## Palkinnot
### [[Interactive Achievement Awards]]
* *[[The Legend of Zelda: Ocarina of Time]]* - Vuoden peli

## Lähteet
Videopelivuosi 2000

Tämä artikkeli käsittelee vuoden 2000 videopelijulkaisuja ja videopelimaailman merkittäviä tapahtumia.

## Tapahtumat

* Ubisoft hankkii Red Storm Entertainmentin.
* Microsoft hankkii Bungien.

### Uusia yhtiöitä
* Kanadalainen Beenox perustetaan.
* Suomalainen Bugbear Entertainment perustetaan.
* Double Fine Productions perustetaan.
* Suomalainen Fathammer perustetaan.
* Suomalainen RedLynx perustetaan.
* Suomalainen Sulake perustetaan.

### Lakkautettuja yhtiöitä

## Laitteistojulkaisuja

### Kolikkopelit
* Sega NAOMI 2 alusta julkaistaan.

### Pelikonsolit
* Sony PlayStation 2 konsoli julkaistaan.
* Bandai WonderSwan Color käsikonsoli julkaistaan japanissa.

## Huomattavat julkaisut

* *[[Command & Conquer: Red Alert 2]]*
* *[[Counter-Strike]]*
* *[[Deus Ex]]*
* *[[Escape from Monkey Island]]*
* **'
* ''[[Icewind Dale]]''
* ''[[Jet Set Radio]]''
* ''[[The Operative: No One Lives Forever]]''
* **', *[[Total War]]* -sarjan ensimmäinen peli.

## Palkinnot
### [[BAFTA Interactive Entertainment Awards]]
* Deus Ex

### [[Game Developers Choice Awards]]
* The Sims - Vuoden peli

### [[Interactive Achievement Awards]]
* The Sims - Vuoden peli
Heikki Arvonen

**Henrik Ferdinand ”Heikki” Arvonen** (synt. **Hilpert**, 6. tammikuuta 1870 Pori – 30. lokakuuta 1942 Helsinki) oli suomalainen ammattiyhdistysmies ja toimittaja. Hän oli yksi nykyisen Metallityöväen Liiton ensimmäisen edeltäjän Suomen rauta- ja metallityöntekijäin liiton perustajista.

## Elämä
Porissa syntyneen Arvosen isä oli saksalainen merimies Heinrich August Hilpert ja äiti Maria Josefina Arvelin. Kansakoulun käytyään Arvonen muutti Helsinkiin, jossa hän opiskeli Suomen Taideyhdistyksen piirustuskoulussa ja työskenteli myöhemmin metallimiehenä. Arvonen oli vuonna 1888 perustetun Helsingin konetehtaalaisten ammattiosaston (nyk. Helsingin Metallityöväen ammattiosasto) jäsen. Kesäkuussa 1899 hän toimi Helsingin Työväenyhdistyksen tiloissa järjestetyn Suomen rauta- ja metallityöntekijäin liiton perustavan kokouksen sihteerinä. Arvonen työskenteli myös liiton julkaiseman *[[Ahjo (lehti)#Historia|Ilmarinen]]*-jäsenlehden ensimmäisenä päätoimittajana. Joulukuussa 1899 Arvonen osallistui Helsingissä pidettyyn ammattikongressiin, jossa hänet valittiin perustetun keskusammattijärjestön puheenjohtajaksi.

Vuosina 1903–1905 Arvosella oli Helsingissä peltisepänliike yhdessä Alexander Erikssonin kanssa. Tämän jälkeen hän ehti vaikuttamaan vielä Turussa, ennen siirtymistään Hämeenlinnassa ilmestyneen *[[Hämeen Voima]]n* toimittajaksi keväällä 1906. Vuosina 1907–1908 hän oli myös lehden päätoimittaja. Tämän jälkeen Arvonen työskenteli Kuopiossa ilmestyneen *[[Savon Työmies (1906–1918)|Savon Työmiehen]]* päätoimittajana 1908–1909 ja Lappeenrannassa ilmestyneen *[[Kansan Ääni (1907)|Kansan Äänen]]* päätoimittajana 1909–1911. Arvonen kirjoitti myös *[[Työmies]]*-lehteen. Päätoimittajakausillaan Arvonen sai useita tuomioita kunnianloukkauksista. Vuonna 1911 hän suoritti Lappeenrannan pormestarista esittämänsä väitteen johdosta saadun tuomion Viipurin lääninvankilassa ja vuotta aikaisemmin Arvonen sai tuomion painoylihallituksen kunnianloukkauksesta. Arvonen oli myös aktiivisesti mukana sosialidemokraattisen puolueen toiminnassa.

Palattuaan Helsinkiin vuonna 1912, Arvonen asettui Huopalahteen, jonne hän perusti peltisepänliikkeen. Hän oli myös paikallisen työväenyhdistyksen jäsen. Vuoden 1918 sisällissodan aikana Arvonen ei kuulunut punakaartiin, mutta toimi asuinpaikkakunnallaan Huopalahdessa punaisten siviilihallinnon tehtävissä. Hänet valittiin helmikuussa elintarvikelautakunnan puheenjohtajaksi ja hieman myöhemmin vielä sekä vallankumousoikeuden yleiseksi syyttäjäksi, jota tehtävää Arvonen ei kuitenkaan olisi halunnut ottaa vastaan. Lisäksi hän oli mukana Huopalahden kunnallislautakunnassa. Arvosen veli Ivar Hilpert sen sijaan kuului suojeluskuntaan. Helsingin valtauksen jälkeen Arvonen vangittiin huhtikuun lopulla. Hän oli aluksi Sörnäisten vankilassa, josta Arvonen siirrettiin kesäkuun alussa Isosaaren vankileirille.

Arvonen kuoli 72-vuotiaana Helsingissä lokakuussa 1942.

## Perhe
Heikki Arvosen ensimmäinen puoliso Amanda ”Mandi” Salminen (s. 1872) kuoli synnytykseen vuonna 1912, minkä jälkeen Arvonen avioitui Elsa Pylvänäisen kanssa. Arvosen vanhin poika oli 111-vuotiaana tammikuussa 2009 kuollut Aarne Arvonen.

## Lähteet
Kauppis

**Kauppis** voi tarkoittaa seuraavia:
*Kauppaoppilaitos
*Kauppakorkeakoulu
*Kauppis-Heikki, oik. *Heikki Kauppinen* (1862–1960), suomalainen kirjailija
Bex

**Bex** on kunta Sveitsissä, Vaud’n kantonin kaakkoisosassa, Aiglen alueella. Kesäkuussa 2024  kunnassa oli 8&nbsp;567 vakinaista asukasta. Kunnan pinta-ala on noin 97 neliökilometriä.

## Maantiede
Maantieteellisesti kunta sijaitsee Rhônejoen laaksossa, joen itärannalla, pari kymmentä kilometriä Genevenjärven kaakkoisnurkasta kaakkoon. Bex’n korkein kohta on Sommet des Diablerets (3&nbsp;210 m).

## Liikenne
Moottoritie A9 kulkee Bex’n kautta. Bex on rautateiden risteyspaikka: SBB:n Lausanne–Brig-rata kulkee kunnan kautta; Bex’stä lähtee myös TPC-yhtiön rautatie Gryoniin ja Villarsin kautta Bretay’hin.

## Muuta
Bex’ssä on nykyisen Sveitsin alueen ensimmäinen merkittävä suolakaivos, jota käytetty 1500-luvulta alkaen. Schweizer Salinen -yhtiön suolakaivoksen lisäksi alueella on museo.


2014-Bex-Maison-de-Commune.jpg|Bex’n kunnantalo.
2014-Bex-Rue-Centrale.jpg|Bex’ssä junat kulkevat kadulla.
Bex salt mines.jpg|Bex’n suolakaivos on myös museo.


## Lähteet
*

### Viitteet

## Aiheesta muualla
*
COBRA (tutka)

**COBRA** on Euro-artin (European Advanced Radar Technology Gmbh) suunnittelema ja valmistama vastatykistötutka, jonka sarjatuotanto alkoi kesällä 2004. Se on monitoiminen taistelukentälle suunniteltu tutkajärjestelmä, joka määrittää vastustajan tykistöasemien sijainnin sekä omien tykistöaseiden iskemät.

Järjestelmä muodostuu suuritehoisesta tutkasta, tehokkaasta laskentajärjestelmästä sekä niihin liitetyistä komento-, valvonta- ja viestijärjestelmistä. Järjestelmä on mukautettu Natomaiden kansallisiin vaatimnuksiin ja se on tuotettu Ranskan, Saksan ja Yhdistyneen kuningaskunnan yhteisprojektina.

Euro-art on EADSin, Lockheed Martin GESD:n, Thales Defence Limitedin ja Thales Air Defencen yhteisyritys. COBRA tuotettiin OCCARin (Organisation conjointe de Coopération en matière d'Armement) toimeksiannosta.

## Lähteet

## Aiheesta muualla
*asso.fr
Itämainen huone

**Itämainen huone** (*Det orientaliska rummet*) on Leif Salménin esseekokoelma vuodelta 2017. Sen on kustantanut Teos ja suomentanut Arto Häilä.

*Itämainen huone* on sivistyneenä kulttuuriesseistinä tunnetun Salménin kahdeksas esseekokoelma ja sisältää kahdeksantoista kirjoitusta niin ajankohtaisista poliittisista kuin ajattomista kirjallisistakin aiheista.

## Arviot
Jukka Koskelainen kirjoittaa arviossaan, että teoksen lukeminen oli hänelle ristiriitainen kokemus. Essee liukuu toisinaan pamfletiksi, joka Koskelaisen mukaan sopisi paremmin lyhytjänteiseen televisio-ohjelmaan kuin esseeksi. Sen sijaan käsitellessään tutkimusmatkailija Georg August Wallinia tai kirjailija Saul Bellow'ta Salmén suo Koskelaisen mukaan lukijalle rikkaamman lukuelämyksen. Ja kirjoittaessaan esimerkiksi rasismin kehittäjästä Arthur de Gobineausta tai Thomas Carlylesta Salmén kirjoittaa kulttuurihistoriaa. Aihepiiri ulottuu myös ajankohtaiseen populismiin ja Sigmund Freudiin, jota käsittelevä kirjoitus on Koskelaiselle malliesimerkki esseistä, joita hän lukisi enemmänkin.

Esa Mäkijärvi luonnehtii Salménia vanhan liiton humanistiksi ja näkee, että esseissä kulkee "punaisena lankana [Salménin] tuntema penseys maailmaa tuhoon vieviä taantumuksellisia voimia kohtaan". Salmén osaa nähdä yhteiskunnallisten kehityskulkujen juuret syvällä historiassa, niinpä Mäkijärvi kirjoittaakin, että "Salménin kaltaiset laajasti sivistyneet ihmiset ovat tänä päivänä painonsa arvoisia kullassa" vetäessään yhteyksiä nykyasenteista antiikin kreikkalaisten suhtautumiseen barbaareihin. Myös Mäkijärvi nostaa esiin Wallin-esseen muiden joukosta: hän pitää sitä kirjan parhaana ja sanoo, että sitä on ilo lukea. Mäkijärven mielestä Salménin provokaatiot ja kärjistykset tekevät kirjasta – yhdessä tiedon ja tyylikkään ilmaisun kanssa – mukavan lukea.

Koskelainen kiittää Arto Häilän suomennosta. Salménin onneksi suomennoksesta vastaa kokenut ja taitava Häilä, hän sanoo.

## Lähteet

## Aiheesta muualla
* Jorma Melleri: Leif Salmén löysi valon idästä,  Uusisuomi.fi 2.3.2017
* Itämainen huone kustantajan sivulla, Teos.fi
Pyhän Erasmuksen kilta (Turku)

**Pyhän Erasmuksen kilta** oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Erasmukselle eli Elmolle. Varhaisin maininta killasta on 11. kesäkuulta vuonna 1466, jolloin ritari Eerik Akselinpoika Tott ja kaksitoista muuta korkea-arvoista miestä pitivät Pyhän Erasmuksen kiltatuvassa oikeuden istuntoa. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Pyhän Erasmuksen kultti sai suosiota Pohjolassa 1400-luvulla, mutta Turun lisäksi hänelle omistettu kilta toimi tiettävästi vain Kalmarissa.Juhani Rinne pitää todennäköisenä, että kilta olisi perustettu piispa Olavi Maununpojan aikana 1400-luvulla, vaikkei tästä kertovia kirjallisia lähteitä olekaan säilynyt. Killan jäsenluetteloakaan ei ole säilynyt, mutta Rinne on arvioinut, että kiltaan olisi kuulunut alempia kauppiaita ja etenkin rannikkolaivureita, joiden suojeluspyhimys Pyhä Erasmus on. Kilta piti Turun tuomiokirkossa yllä Pyhän Erasmuksen alttaria, joka sijaitsi ilmeisesti kirkon Pormestarinkuorissa.

Pyhän Erasmuksen kiltatalo saattoi sijaita Kirkkokorttelissa tuomiokirkon eteläpuolella, missä 1500-luvulla sijaitsi Gildilän talo.

## Katso myös
* Suomen keskiaikaiset killat

## Lähteet
*
*
*

### Viitteet
Pyhän Kerttulin kilta (Turku)

**Pyhän Kerttulin kilta** oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Gertrud Nivellesiläiselle. Ensimmäinen maininta killasta on maaliskuun 18. päivältä vuonna 1439, jolloin kiltatuvassa pidettiin maakäräjiä. Kilta on saatettu kuitenkin perustaa jo 1300-luvulla, koska Ulvilassa tiedetään olleen jo vuonna 1347 Pyhän Gertrudin kilta. Vuonna 1457 Suomen säätyjen edustajat kokoontuivat Kerttulin kiltatupaan vahvistamaan Tanskan kuningas Kristian I:n Ruotsin kuninkaaksi. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Kerttulin kilta on hyvin todennäköisesti sijainnut nykyisen Uudenmaankadun varrella ja sen alla killan mukaan nimensä saaneen Kerttulinmäen kupeessa. Paikalta on löytynyt ilmeisesti killalle kuulunut hautausmaa, joka säilyi käytössä vielä killan lakkauttamisen jälkeen. Vuonna 1578 vanha Kerttulin hautausmaa määrättiin nimenomaan köyhien hautapaikaksi. Vuonna 1861 Uudenmaankatua madallettaessa paikalta kaivettiin seitsemän kuormaa ihmisluita, jotka haudattiin Turun hautausmaalle.

Yleiseurooppalaiseen tapaan Turunkin Kerttulin killan tärkein tehtävä on ollut tarjota yösija, sairasapua ja hautapaikka kaikkein köyhimmälle kansanosalle. Killan rakennuksiin on kuulunut ainakin yömaja, ruoanlaittotiloja, kappeli ja hautausmaa. Ainoastaan hautausmaa on löydetty arkeologisten kaivausten yhteydessä. Kappelista on kuitenkin kirjallisia tietoja: vuonna 1486 laamanni Hartvik Japsson Garp lahjoitti Gertrudin säätiön kirkolle läskiä ja vuonna 1512 Klemet Hogenskild lahjoitti Gertrudin kappelille ruista ja maltaita. Kappeli on saattanut olla kivestä muurattu ja kuulua "niihin vanhoihin kivirakennuksiin ja kirkkoihin Turussa", jotka kuningas Kustaa Vaasa määräsi purettaviksi vuonna 1556.

Kilta ylläpiti Turun tuomiokirkossa Pyhälle Gertrudille omistettua alttaria. Ei tiedetä, missä alttari on kirkossa sijainnut, mutta Juhani Rinne arvelee sen olleen kirkon länsipuolella. Alttarille kertyneet lahjoitukset on käytetty killan toimintaan.

## Katso myös
* Suomen keskiaikaiset killat

## Lähteet
*
*

### Viitteet
Beauty Worldin metroasema

**Beauty World** on Singaporen Mass Rapid Transit -metrojärjestelmän asema Bukit Timahissa Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat.

## Junat

## Lähteet

## Aiheesta muualla

* Beauty Worldin metroasema Singaporen liikennelaitoksen sivuilla
Marski (täsmennyssivu)

**Marski** voi tarkoittaa ainakin seuraavia:

*marski eli valtakunnanmarski, historiallinen korkea virka Ruotsissa ja Tanskassa, usein sotavoimien ylipäällikkö
*marski eli marskimaa, ajoittain veden alle jäävä lietteinen maa-alue
*marski, leikillinen nimitys marsalkasta (myös *sotamarski*)
*Marski, erityisesti Suomen marsalkka Carl Gustaf Emil Mannerheimista käytetty lempinimi
*hotelli Marski, hotelli Helsingissä
*Marski, sukunimenä:
**Aarne Marski (1910–1997), suomalainen yleisurheilija.

## Katso myös
*Marskiheinät
*Marskin Maja
*Marskin ryyppy
*Marski Cup
Protoklorofyllidi

**Protoklorofyllidi** (C35H32N4O5Mg) on porfyriineihin kuuluva orgaaninen yhdiste. Yhdistettä esiintyy kasveissa ja yhteyttävissä bakteereissa ja se on välituote klorofyllin biosynteesissä.

## Biosynteesi ja biologinen rooli
Protoklorofyllidin biosynteesin esiaste on monille porfyriineille tyypillisesti protoporfyriini IX. Tämä yhdiste sitoutuu koordinaatiosidoksilla magnesiumioniin ja tätä reaktiota katalysoi magnesiumkelataasi. Seuraavassa vaiheessa tästä kompleksista muodostuu monometyyliesteri. Seuraavia protoklorofyllidin biosynteesin vaiheita katalysoi eräs hapettava syklaasientsyymi. Protoporfyriini IX:n magnesiumkompleksin monometyyliesteri hapettuu hapen vaikutuksesta ensin hydroksiesteriksi ja tämän jälkeen ketoesteriksi. Viimeisessä hapettavassa vaiheessa tämä ketoesteri syklitoituu, jolloin muodostuu klorofylleille tyypillinen viides isosyklinen rengas. Tämä tuote on divinyyliprotoklorofyllidi, joka pelkistetään protoklorofyllidiksi.

Klorofyllin biosynteesin seuraavassa vaiheessa eräs protoklorofyllidin pyrrolirenkaiden kaksoissidoksista pelkistetään ja tuotteeksi muodostuu klorofyllidiä. Pelkistimenä reaktiossa toimii NADPH-molekyyli. Suurimmalla osilla kasveista tähän tarvitaan protoklorofyllidirduktaasi, joka aktivoituu valon vaikutuksesta. Sen sijaan monet levät, bakteerit, jäkälät ja eräät itiökasvit sisältävän valoaktivoidun entsyymin lisäksi myös pimeässä toimivaa entsyymiä. Protoklorofyllidi esiintyy osittain vapaana soluissa ja osittain sitoutuneena entsyymeihin. Vapaana olevan protoklorofyllidi voi katalysoida muun muassa soluja vahingoittavien happiradikaalien muodostumista. Kasvimutanttien, jotka tuottavat suuria määriä protoklorofyllidiä pimeässä on havaittu kuihtuvan, kun ne tuodaan valoon johtuen happiradikaalien muodostumisesta.

## Lähteet

## Aiheesta muualla
*PubChem: Protochlorophyllide a
*Human Metabolome Database (HMDB): Protochlorophyllide 
*Kyoto Encyclopedia of Genes and Genomes (KEGG): Protochlorophyllide
Pyhän Nikolauksen kilta (Turku)

**Pyhän Nikolauksen kilta** oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Nikolaukselle. Pyhän Nikolauksen killasta on säilynyt varhaisin Turun kiltoja koskeva maininta vuodelta 1355, jolloin kilta mainittiin pappi Henrik Tempilin testamenttilahjoituksessa. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.

Killan arvellaan sijainneen Rettigin tupakkatehtaan tienoilla, Vanhan Suurtorin takana. Tältä alueelta on kaivauksissa löytynyt jälkiä kivi- ja hirsirakennuksista. Vanhimpana Turun killoista Pyhän Nikolauksen kiltaa kutsuttiin keskiajalla yksinkertaisesti "killaksi". Esimerkiksi ritari Eerik Akselinpoika Tott antoi istuessaan oikeutta Pyhän Nikolauksen kiltatalossa 6. syyskuuta 1457 merkitä pöytäkirjaan yksinkertaisesti "*på gilstogaen*", "kiltatuvalla". Kiltojen lakkauttamisen jälkeen kuningas Kustaa Vaasa otti Nikolauksen kiltatalon kruunulle, minkä kaupunki yritti kumota vielä vuonna 1610.

Killan jäsenluetteloa tai sääntöjä ei ole säilynyt. Juhani Rinne on kuitenkin arvellut, että killan jäsenet olisivat olleet lähinnä kauppiaita ja porvaristoa, koska Pyhä Nikolaus oli juuri kauppiaiden ja merimiesten suojeluspyhimys. Kilta ylläpiti Turun tuomiokirkossa Pyhälle Nikolaukselle omistettua alttaria, josta ainoat maininnat ovat vuodelta 1412. Enempää tietoja ei ole säilynyt, koska alttaria ja sen alttaripappeja koskevat asiakirjat olivat killan eivätkä tuomiokapitulin hallussa.

## Katso myös
* Suomen keskiaikaiset killat

## Lähteet
*
*

### Viitteet
Tanja Jääskeläinen

**Tanja Katriina Jääskeläinen**  on suomalainen diplomaatti. Hän on ollut Suomen suurlähettiläs Japanissa Tokion-suurlähetystössä 1. syyskuuta 2022 alkaen. Aiemmin hän työskenteli ulkoministeriön poliittisen osaston apulaisosastopäällikkönä. Jääskeläinen oli Suomen Tunisian-suurlähettiläänä Tunisissa 2013–2017. Sitä ennen hän työskenteli Suomen Lontoon-suurlähetystössä, jossa hän toimi ministerinä vuodesta 2009.

Jääskeläinen aloitti ulkoministeriön palveluksessa vuonna 1995. Hän on työskennellyt Suomen suurlähetystöissä myös Damaskoksessa ja Budapestissa ja kotimaassa ulkoministeriössä kauppapoliittisella ja oikeudellisella osastolla sekä poliittisella osastolla Eurooppa-kirjeenvaihtajan sijaisena. Vuosina 2007–2009 hän toimi ulkoministerin diplomaattisena neuvonantajana.

## Lähteet
Corneille

**Corneille** -nimisiä henkilöitä ovat olleet:

## Corneille sukunimenä

* Pierre Corneille (1606–1684), ranskalainen näytelmäkirjailija
* Thomas Corneille (1625–1709), ranskalainen näytelmäkirjailija ja kielitieteilijä, Pierre Corneillen veli

## Corneille etunimenä

* Corneille Beverloo, *Corneille* (1922–2010), alankomaalainen taidemaalari ja graafinen taiteilija
* Corneille Heymans (1892–1968), belgialainen fysiologi, Nobein lääketieteen palkinnon saaja.
Sinikka Antila

**Sinikka Aulikki Antila** (s. 4. marraskuuta 1960 Tampere) on suomalainen juristi ja diplomaatti. Hän on ulkoministeriön kehityspoliittisen osaston kaupan ja kehityksen johtava asiantuntija.

Antila aloitti ulkoministeriön palveluksessa vuonna 1985 ja työskenteli ministeriössä kehityspolitiikan alan tehtävissä.

Vuosina 1988–1991 Antila toimi Maailman työjärjestössä ILO:ssa Norsunluurannikolla. Samalla hän oli Nigeriassa Kanada-rahaston hoitajana ja free lancer -konsulttina.
Vuosina 1998–2003 hän toimi Suomen Windhoekin-suurlähetystössä kehitysyhteistyöneuvoksena ja väliaikaisena asiainhoitajana vuosina 2001–2003 ja sittemmin yleisen kehityspolitiikan ja suunnittelun yksikön päällikkönä. Hän toimi suurlähettiläänä myös Sambiassa, Zimbabwessa ja Malawissa vuosina 2007–2011. 

Antila oli Suomen suurlähettiläänä Tansaniassa Dar es Salaamissa 2011–2015.

## Lähteet
Fanny Teijonsalo

**Fanny Teijonsalo** (s. 6. helmikuuta 1996) on suomalainen uimari ja edustaa seuratasolla Suomessa espoolaista Cetusta ja on edustanut Yhdysvalloissa Arizona State Universityä (Sun Devils) ja Florida Gulf Coast University Eaglesiä. Hän on edustanut Suomea vuoden 2016 uinnin lyhyen radan maailmanmestaruuskilpailuissa Kanadan Windsorissa sijoittuen viidenneksitoista 100 metrin sekauinnissa. Suomen uintimaajoukkueessa vuodelle 2017 hän kuului ryhmään *Ulkomailla harjoittelevat yksittäisiin tapahtumiin osallistumisoikeuden saavat*.

Pitkän radan EM-kilpailuissa 2021 Teijonsalo ui uuden Suomen ennätyksen 24,81 sekuntia 50 metrin vapaauinnissa ollen välierien kymmenes. Hän edusti Suomea Tokion olympiakisoissa vuonna 2021. Teijonsalo ui syyskuussa 2021 uuden Suomen ennätyksen 24,13 sekuntia 50 metrin vapaauinnissa lyhyellä radalla. 

## Lähteet
Adrian Smiseth Sejersted

**Adrian Smiseth Sejersted** (s. 16. heinäkuuta 1994) on norjalainen alppihiihtäjä ja MM-mitalisti, joka edustaa Stabæk IF -seuraa.

Euroopan nuorten olympiafestivaaleilla Liberecissä 2011 Sejersted saavutti pronssia pujottelussa. Nuorten MM-kilpailuissa Le Massifissa 2013 hän saavutti pronssia supersuurpujottelussa. Vuotta myöhemmin Jasnassa hän voitti kultaa syöksylaskussa ja hopeaa superalppiyhdistetyssä. Åren MM-kilpailuissa 2019 hän sijoittui supersuurpujottelussa kahdeksanneksi ja syöksylaskussa 14:nneksi. Pekingin olympialaisissa 2022 hän sijoittui supersuurpujottelussa neljänneksi ja syöksylaskussa 11:nneksi. Courchevelin / Méribelin MM-kilpailuissa 2023 hän oli supersuurpujottelussa seitsemäs. Saalbachin MM-kilpailuissa 2025 Sejersted saavutti pronssia supersuurpujottelussa ja sijoittui kuudenneksi syöksylaskussa. Milanon ja Cortinan olympialaisissa 2026 hän oli supersuurpujottelussa kahdestoista. 

Alppihiihdon maailmancupissa Sejersted kilpaili ensimmäisen kerran Lenzerheiden syöksylaskussa maaliskuussa 2014 yltäen heti pisteille oltuaan 14:s. Kymmenen parhaan joukkoon hän pääsi ensimmäisen kerran Santa Caterinan supersuurpujottelussa joulukuussa 2016 oltuaan yhdeksäs. Ensimmäisen palkintosijansa hän saavutti oltuaan toinen Val d’Isèren supersuurpujottelusa kaudella 2020–2021. Hän oli samalla kaudella kolmas Bormion supersuurpujottelussa. Kaudella 2025–2026 hän sijoittui kolmanneksi Beaver Creekin syöksylaskussa.

## Lähteet
Tampereen vanha postitalo

**Tampereen vanha postitalo** on Tampereen Kyttälässä osoitteessa Hämeenkatu 13 sijaitseva vuonna 1927 valmistunut rakennus. Rakennuksessa on pohjakerroksen lisäksi neljä maanpäällistä kerrosta. Rakennuksen ovat suunnitelleet arkkitehdit Selim Savonius ja Yrjö Sadeniemi. Tyyliltään ja pohjaratkaisultaan talo edustaa klassismia. Talossa otettiin ensimmäisen kerran Suomessa käyttöön postin koneellistettu kuljetus, johon oltiin käyty tutustumassa Ruotsissa. Lajiteltavat lähetykset tulivat asianomaisen kirjeenkantajan pöydälle toisen kerroksen suureen lajittelusaliin ensimmäisen kerroksen piirijakeluhuoneesta ison jakeluhihnan avulla..

Postitalo ja sen viereen 1940-luvulla valmistunut Suomen Pankin talo sijaitsevat samalla tontilla, jossa aiemmin oli Scheelen apteekki. Postitalon kohdalla oli apteekin aidattu puutarha. 

Postitalo suojeltiin asemakaavalla vuonna 1992. Seuraavana vuonna se remontoitiin ravintola- ja toimistokäyttöön.

Vuonna 1972 Tampereelle valmistui uusi postitalo, joka toimi Tampereen pääpostitalona vuoteen 2016 asti. Silloin pääposti muutti Tullintorille ja postitalo saneerattiin asuinkäyttöön.

## Katso myös
* Tampereen ensimmäinen postitalo

## Lähteet

## Aiheesta muualla
* Tampereen posti- ja lennätintalo lopullisesti valmis. Talo on maamme postitaloista uudenaikaisin ja täydellisin; koneelliset apuneuvot ensi kerran laajassa mitassa käytäntöön, Aamulehti, 11.12.1927, nro 334, s. 4, Kansalliskirjaston digitaaliset aineistot
Eetioneia

**Eetioneia** () oli antiikin aikana Pireuksen satamalahden Kantharoksen länsipuolisen kapean niemen nimitys. Se oli saanut nimensä heeros Eetionista.

Eetioneia sijaitsi Pireuksen kaupunginmuurien sisäpuolella. Alueella oli muun muassa Afrodite Euploialle omistettu pyhäkkö, jonka perusti Themistokles ja jonka Konon myöhemmin kunnosti. Muurissa Eetioneian pohjoislaidalla lähellä pyhäkköä oli portti, joka tunnettiin nimellä Afroditen portti tai Eetioneian portti. Siitä on säilynyt suhteellisen laajoja osia. Vuonna 411 eaa. Ateenaa hallinneet oligarkit aloittivat linnoituksen rakentamisen Eetioneiaan, mutta rakennustyö jäi kesken.

## Lähteet

## Aiheesta muualla
Kantharos (Pireus)

**Kantharos** () oli antiikin Pireuksen kauppasataman nimitys. Se toimi samassa satamalahdessa, joka on nykyisinkin Pireuksen sataman lauttasatamana. Satamalahti sijaitsee Pireuksen niemen länsipuolella ja sai nimensä siitä, että sen muodon katsottiin muistuttavan kantharosta. Sataman länsirannalla sijaitsi Eetioneian niemi.

Kantharos oli yksi antiikin Pireuksen ja Ateenan kolmesta satamasta Munikhian ja Zean ohella. Se oli näistä suurin, ja sitä käytettiin pääasiassa kauppasatamana, vaikkakin se oli myös Ateenan sotalaivaston käytössä. Satama otettiin käyttöön 400-luvun eaa. alkupuolella, ja se oli 400-luvulla eaa. koko Välimeren merkittävimpiä kauppasatamia.

Antiikin aikaisen Kantharoksen rakenteista ei ole jäljellä käytännössä mitään sataman 1800-luvulla alkaneen kehityksen vuoksi, mutta niistä tiedetään yksityiskohtia 1800-luvulla tehtyjen löytöjen perusteella. Satama-altaan itälaidalla oli kauppapaikka (*emporion*) sekä rivi stoia eli pylväshalleja. Sotalaivoja varten Kantharoksessa oli erään piirtokirjoituksen mukaan 94 laivasuojaa. Sataman lähellä sijaitsi myös Zeus Soterin ja Athene Soteiran temppeli.

Sataman alueelta on löydetty merkittävät pronssiveistokset, niin kutsutut Pireuksen Apollon, Pireuksen Athene sekä kaksi Pireuksen Artemista, jotka oli mahdollisesti kätketty Sullan joukkojen hyökkäyksen yhteydessä vuonna 86 eaa. Ne ovat nykyisin Pireuksen arkeologisessa museossa.

## Lähteet

## Aiheesta muualla